Nazane Sancara ke verê bînaya HDPyî ya Wanî de ameya ronişnayene û pê hêrişkerîya xo bena mazharê wesifnayîşê selahîyetdaranê dewlete, hetê qeyûmî ra waştişê ci yew bi yew yenê caardene. Sancare laj û veyva xo zî tewrê kadroyê qeyûmî kerdî.
Nazane Sancar 2 serrî yo verê bînaya HDPyî de hêriş û heqaretê HDPyî kena. Sancare pê pereyê polîsan tim tewra eşkerayîyanê vera HDPyî bena. Sancare hewteyêk de reyêke Walîya Wanî û qeyûmî de ronişena. Wexto ke Wezîrê Karanê Zereyî yê Tirkîya Soylu Wan zîyaret keno tim Sancare tede gêreno.
Sancare hîrê mengî verî Serekîya Dayîreyê Karê Agahdarîye de dest pê karî kerdbî. Sancare dima zî lajê xo û veyva xo dekerdî karî. Şaredarîya Qeyûmî de veyva Nazane Sancar sey 'karmende' dest pê karî kerd.
